b'\n_START_ARTICLE_\nAlexandra Severin\n_START_SECTION_\nBiografie\n_START_PARAGRAPH_\nAlexandra Severin a \xc3\xaenceput s\xc4\x83 joace handbal la v\xc3\xa2rsta de 11 ani, fiind selectat\xc4\x83 din cadrul \xc8\x99colii. Perioada de juniorat a petrecut-o la Clubul Sportiv \xc8\x98colar \xe2\x80\x9eViitorul\xe2\x80\x9d Cluj, iar \xc3\xaen 2016, la doar 17 ani, a fost promovat\xc4\x83 la echipa de senioare \xe2\x80\x9eU\xe2\x80\x9d Cluj, antrenat\xc4\x83 la acea vreme de Carmen Amariei. Fiind \xc3\xaenc\xc4\x83 foarte t\xc3\xa2n\xc4\x83r\xc4\x83, Severin nu a jucat multe partide pentru echipa clujean\xc4\x83, dar a \xc3\xaenscris 30 de goluri \xc3\xaen cele dou\xc4\x83 sezoane petrecute la \xe2\x80\x9eU\xe2\x80\x9d Cluj. A urmat apoi un an petrecut la Dinamo Bucure\xc8\x99ti, \xc3\xaen Divizia A, iar \xc3\xaen vara anului 2018 a ajuns la HC Zal\xc4\x83u, cu care a jucat apoi \xc3\xaen Cupa EHF. _NEWLINE_\xc3\x8en 2016, Severin a fost convocat\xc4\x83 la echipa U18 a Rom\xc3\xa2niei care a luat parte la Campionatul Mondial din Slovacia. \xc3\x8en acela\xc8\x99i an a c\xc3\xa2\xc8\x99tigat medalia de bronz la Campionatul Mondial U20 din Rusia._NEWLINE_\xc3\x8en iunie 2018, Severin a participat cu echipa U20 a Rom\xc3\xa2niei la Scandinavian Open 2018, iar \xc3\xaen luna iulie a f\xc4\x83cut parte din selec\xc8\x9bionata na\xc8\x9bional\xc4\x83 care s-a clasat pe locul 8 la Campionatul Mondial U20 din Ungaria._NEWLINE_Alexandra Severin joac\xc4\x83 folosind tricoul cu num\xc4\x83rul 5, num\xc4\x83r pe care l-a purtat \xc8\x99i Carmen Amariei, de care handbalista s-a ata\xc8\x99at \xc8\x99i pe care o consider\xc4\x83 mentorul s\xc4\x83u.'